कचरा से बना कचरास, कहते हैं कतरास
कचरा से बना कचरास, कहते हैं कतरास
कतरास | यहकचरा फेंकने के किसी निर्धारित स्थान की तस्वीर नहीं है, बल्कि यह तस्वीर कतरास थाना चौक के पास का मेन रोड की है। यहां से प्रतिदिन 40-50 हजार लोग गुजरते हैं। इनमें कई वरीय अधिकारी और नगर निगम के जिम्मेवार तथा जन प्रतिनिधि भी होते हैं। लेकिन इस जगह की स्थित में कोई बदलाव नहीं आया है। मेन रोड के बीचो बीच बढ़ते कचरे के पास से गुजरते लोग जिम्मेवारों को कोसते हुए आगे बढ़ जाते हैं। मगर यहां से कचरा उठाने की पहल ना तो निगम कराता है और ही यहां की बाजार समिति के जिम्मेवार। बस, कचरे को सड़क पर फेंकना है, किसी को परेशानी होती है तो हो ...अपन को क्या। इस सड़क के दाेनों ओर प्रतिदिन सैकड़ों दुकानदार रोजमर्रा की जरूरत की सामान बेचने का दुकान लगाते हैं। लोग उक्त स्थान पर आकर खरीदारी भी करते हैं, लेकिन कचरा जस का तस वहीं रहता है। अगर लोग जागरूक होकर सड़क पर कचरा फेंकने से बचें और निगम के जिम्मेवार नियमित रूप से कचरा का उठाव करें तो देशव्यापी चल रहे स्वच्छता अभियान को सार्थक बनाने में यह एक बड़ी पहल होगी। ....सब कुछ सरकार के भरोसे नहीं, कुछ अपनी भी जिम्मेवारी बनती है।
सरकार के अपने लोग हासिए पर...
झारखंडसरकार का नेतृत्व कर रही भाजपा और इसके नेताओं की छवि लोगों में निखरने के बजाय धूमिल ही हो रही है। हाल में हुए पंचायत चुनाव का यही नतीजा सामने है। भाजपा के नेता ही अपनी सरकार से खुश नहीं। उनके नेताओं की सरकारी पदाधिकारी सुनते ही नहीं। कुछ नेता तेज किस्म के हैं तो अपने जुगाड़ के लिए पसीना बहा रहे। हद तो यह है कि उनका जुगाड़ भी नहीं हो पा रहा। चंदा पानी भी देने से अफसर मना कर रहे। कुछ नेता खुद को खास बताने के लिए पेपर टाइगर बने हैं पर झारखंड के एक्सपेरियेंस्ड अफसर उनके पावर और पहुंच का सटीक आकलन कर उन्हें टरका रहे। वे बता रहे कि मंत्रियों से ज्यादा महत्व आज के दिन में अफसरों का है। वे जो चाहेंगे वही होगा। ऐसी स्थिति में पार्टी के नाम पर किसी का कुछ बन नहीं रहा, बिगड़ जरूर रहा है। बिगड़ने की वजह है कि अफसर भाजपा का रिफरेंस देनेवालों को लेन देन की परिपाटी के उपयुक्त नहीं मान रहे। वहीं, सरकार का इंप्रेशन भी जनता में अब तक सही नहीं बना है। जनता को नहीं दिखता कि शासन में कुछ बदला है जिससे जनता का भला होने वाला है। ऐसी स्थिति में सरकार के अपने लोगों का हासिए पर चला जाना स्वभाविक ही है। ! -खबरची
between the lines
hin_Deva hin_Deva hin_Deva hin_Deva hin_Deva eng_Latn